
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης του οικισμού Παλατίτσια της κοι¬ 
νότητας Παλατίτσιας (Ν. Ημαθίας). 


ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίων στην περιοχή Με¬ 
ταξουργείου, στην Αθήνα επί της οδού 1) Κολωνού 47, φερόμενο 
ως ιδιοκτησία Νικ. και Πολυκάρπου Παπαϊωαννίδη και 2) Κο¬ 
λωνού 49, φερόμενο ως ιδιοκτησία Ευλαλίας Αβράμογλου. . . 2 
Χαρακτηρισμός ως διατηρητέων 18 κτιρίων, που βρίσκονται στην 
πόλη της Καβάλας του νομού Καβάλας και καθορισμός ειδικών 
όρων και περιορισμών δόμησης. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης του οικισμού Παλατίτσια της Κοινότη¬ 
τας Παλατίτσιας (ν. Ημαθίας)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 (ΦΕΚ 33/Α) όπως τροποποιή¬ 
θηκε με το ν. 1512/85 (ΦΕΚ 4/Α) και ειδικότερα το άρθρο 6 (παρ. 1, 
4, 5 και 6), 7 (παρ. Γ, 2 και 4) και 42 (παρ. 5). 

2. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3· 

3. Τις διμτάξεις του ν. 1577/85 (ΦΕΚ 210/Α) και ειδικότερα το 
άρθρο 6 (παρ. 1), 7, 8, 9 και 16. 

4. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Τις διατάξεις του από 30.8.85 π. δ/τος (ΦΕΚ 414/Δ)και ειδικό¬ 
τερα το άρθρο 2 (παρ. 5). 

6. Την υπ’ αρ. Τ 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αρ. Υ 1436/1987 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β/16.10.87). 

8. Την υπ’ αρ. 69565/2987/1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γ ενικού Πο- 
λεοδομικού Σχεδίου των κοινοτήτων Βεργίνας και Παλατιτσίων (ν. 
Ημαθίας)» (ΦΕΚ 1090/Δ/86). 


9. Την υπ’ αρ. 42/86 ΕΠΑ απόφαση του Νομάρχη Ημαθίας και το 
γεγονός ότι ο οικισμός Παλατίτσια δεν είναι περιαστικός. 

10. Τις υπ ’ αρ. 3/86, 11/86 και 15/87 γνωμοδοτήσεις του κοινο¬ 
τικού συμβουλίου Παλατίτσιας. 

11. Τις υπ’ αρ. 9/86 και 4/87 γνωμοδοτήσεις του Συμβουλίου Χω¬ 
ροταξίας, Οικισμού και Περιβάλλοντος νομού Ημαθίας. 

12. Τις υπ’ αρ. 765/86, 430 και 635/1987 γνωμοδοτήσεις του 
Συμβουλίου της Επικράτειας, με πρόταση .του^Ανκπληρω'τή Υπουργού 
Περιβάλλοντος, Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο του οικισμού Παλατίτσιας της κοι¬ 
νότητας Παλατίτσιας του Ν. Ημαθίας με τον καθορισμό οικοδομήσιμων 
χώρων, οδών πεζοδρόμων, κοινόχρηστων χώρων, χώρου πλατείας, 
δημοτικού σχολείοϋ, όπως φαίνονται στα σχετικά τρία χρωματισμένα 
πρωτότυπα διαγράμματα σε κλίμακα 1:1000, που θεωρήθηκαν από 
τον Προϊστάμενο της Δ/νσης Πολεοδομικών Εφαρμογών με την υπ’ αρ. 
73694/1987 πράξη του και που συνοπτικά τους αντίτυπα δημοσιεύο¬ 
νται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός του οικισμού Παλατίτσιας. 

Άρθρο 3. 

Καθορίζεται Ζώνη Κοινωνικού Συντελεστή (ΖΚΣ) όπως φαίνεται να 
περικλείεται με μπλέ διακεκομμένη γραμμή και με την ένδειξη ΖΚΣ στα 
σχετικά διαγράμματα. 

Στη ζώνη αυτή, για την εφαρμογή των κατ’ άρθρο. 6 παρ: 6 του ν., 
1337/83 προγραμμάτων, εφαρμόζεται δεύτερος αυξημένος συντελε¬ 
στής δόμησης (κοινωνικός συντελεστής) 1,20. 

Άρθρο 4. 

Στους οικοδομήσιμους χώρους που χαρακτηρίζονται με στοιχείο ΟΤ, 
επιτρέπονται οι χρήσεις γενικής κατοικίας όπως καθορίζονται από το 
άρθρο 5 του π. δ/τος 81/1980 (ΦΕΚ 27/Α). 

Άρθρο 5. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τριών (3) και έξι (6) μέτρων, όπως φαίνεται στα ίδια δια¬ 
γράμματα. 

Άρθρο 6. 

Τα ελάχιστα όρια εμβαδού και προσώπου καθώς, και οι λοιποί όροι 
και περιορισμοί δόμησης καθορίζονται ως εξής: 

1. Ελάχιστο πρόσωπο: δεκατρία (13) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα που προκύπτουν από την οριστική 
πράξη εφαρμογής της πολεοδομικής μελέτης ή προέρχονται από τις ει¬ 
σφορές σε γη σύμφωνα με το άρθρο 8 του ν. 1337/83, με όποιες δια¬ 
στάσεις και αν έχουν. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα αυτών εγγράφεται κάτοψη κτιρίου με ελάχιστη 
επιφάνεια πενήντα (50) τ.μ. και ελάχιστη διάσταση πέντε (5) μ. 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,20 για οικόπεδα εμβαδού μικρότερου των 150 
τ.μ. εφόσον η συνολική επιφάνεια ορόφων δεν υπερβαίνει τα 120 τ.μ. Η 
εξαίρεση αυτή έχει εφαρμογή μόνο σε οικόπεδα που έχουν προκόψει από 
κατάτμηση μέχρι της 10.3.82 αφού αφαιρεθεί το εμβαδό της εισφοράς 
σε γη σύμφωνα με το ν. 1337/83. 

7. Μέγιστο επιτρεπόμενο ύψος των κτιρίων εννέα (9) μέτρα, το οποίο 
προσαυξάνεται κατά 2 μέτρα σε περίπτωση κατασκευής στέγης. 

8. Επιτρέπεται η αύξηση του παραπάνω ύψους κατά 1 μέτρο σε περί¬ 
πτωση προσθήκης καθ’ ύψος σε υφιστάμενο κτίσμα, ώστε ν’ αποκτηθεί 
το ελάχιστο ελεύθερο ύψος ορόφου. 

9. Απαγορεύεται η κατασκευή κτιρίων επί υποστηλωμάτων ) 


ΡΙΚΟΤΙ5). 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 7 Ιανουάριου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛ. ΥΠΟΥΡΓΟΣ ..· 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
% · 

ΑΠΟΦΑΣΕΙΣ 

Αριθ. 7 6139/6587 (2) 

Χαρακτηρισμός ως διατηρητέων δύο (2) κτιρίων στην περιοχή Μετα¬ 
ξουργείου στην Αθήνα επί της οδού 1) Κολωνού 47, φερόμενο ως 

ιδιοκτησία Νικ. και Πολυκάρπου Παπαϊωαννίδη και 2) Κολωνού 

49, φερόμενο οις ιδιοκτησία Ευλαλίας Αβράμογλου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 
Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων (ΦΕΚ 482/Δ/87). 

4. Την υπ’ αριθμ. Υ. 1291/1987 Απόφαση'του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος Χωροταξίας και Δημοσίων Έργων, 
κ.λπ.» (Φ.Ε.Κ. 526/Β). 

5. Την υπ’ αρ. Υ. 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Την από 10.8.87 αιτιολογική έκθεση της Διευθύνσεως Παραδο-. 
σιακών Οικισμών και Περιβάλλοντος (Γ7). 

7. Την από 25.9.87 απάντηση των Νικολάου και Πολυκάρπου Πα- 
παϊωαννίδη, και την από 24.10.87 της Ευλαλίας Αβράμογλου, αποφα¬ 
σίζουμε: 

1. Χαρακτηρίζονται ως διατηρητέα τα κτίρια που βρίσκονται .στην 
Αθήνα, περιοχή Μεταξουργείου επί της οδού: α) Κολωνού αρ. 47, φερό¬ 


μενο ως ιδιοκτησία Νικολάου και Πολυκάρπου Παπαϊωαννίδη, β) Κο¬ 
λωνού 49, φερόμενο ως ιδιοκτησία Ευλαλίας Αβράμογλου, όπως αυτά 
φαίνονται σημειωμ^α με διαγράμμιση στο σχετικό τοπογραφικό διά¬ 
γραμμα σε κλίμακα 1:1000 που θεωρήθηκε από τον Προϊστάμενο της 
Δ/νσης Πολεοδομικών Εφαρμογών με την υπ’ αρ. 76139/1987 
πράξη του και που συνοπτικό του αντίτυπο δημοσιεύεται με την πα¬ 
ρούσα απόφαση γιατί πρόκειται για κτίρια με αρχιτεκτονικό ενδιαφέρον. 

2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση τού φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς των διατηρητέων κτιρίων εφόσον 
δεν αλλοιώνεται ο αρχιτεκτονικός χαρακτήρας τους. 

4. Αιτήσεις για προσθήκες στα διατηρητέα κτίρια αποστέλλονται από 
την Πολεοδομική Υπηρεσία στην αρμόδια Υπηρεσία του υπουργείου Πε¬ 
ριβάλλοντος Χωροταξίας και Δημοσίων Έργων με γνώμη της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ) για ειδικές 
ρυθμίσεις σύμφωνα με τις διατάξεις της παρ. 2 του άρθρου 4 του Ν. 
1577/85 περί ΓΟΚ εφόσον δεν παραβλάπτεται το διατηρητέο κτίριο 
και ο χώρος που το περιβάλλει. 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στα χαρακτηριζόμενα ως διατηρητέα κτίρια. 

6. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων καθώς και στον περιβάλλοντα χώρο τους απαιτείται 
η έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 17 Δεκεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


:¥ΠΘΥΡΓΕΙΟΝ ΜΜ0ΙΚ1Ν ΕΡΓΟΝ 

ΛΜΚΙΗ ΤΜΙΓΜΜΙΙΜ ««I ΙΤΗΜΤ0ΜΠ0* 

Αριθ. υΙΚ. 77613/6631 (3) 

Χαρακτηρισμός ως διατηρητέων 18 κτιρίων που βρίσκονται στην πόλη 

της Καβάλας του νομού Καβάλας και καθορισμός ειδικών όρων και 

περιορισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’.αριθ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ. 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων (ΦΕΚ 482/Δ/87). 

4. Την υπ’ αριθμ. Υ. 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας", Περιβάλλοντος Χωροταξίας και Δημοσίων Έργων, 
κ.λπ.» (Φ.Ε.Κ. 526/Β). 

5. Την υπ’ αρ. Υ. 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Τις από 18.8.86 και 18.9.86 αιτιολογικές εκθέσεις της Διεύθυν¬ 
σης Παραδοσιακών Οικισμών και Περιβάλλοντος (Γ7). 

7. Τις απαντήσεις των ενδιαφερομένων και την παρέλευση της προ¬ 
θεσμίας που ορίζεται από τις διατάξεις του άρθρου 4 παρ. 2 του Ν. 
1577/85 (ΦΕΚ 210/Α) χωρίς να περιέλθουν στην Δ/νση Παραδοσια¬ 
κών Οικισμών και Περιβάλλοντος (Γ7) τυχόν αντιρρήσεις των λοιπών 
ενδιαφερομένων,αποφασίζουμε: 

1. Χαρακτηρίζονται ως διατηρητέα δέκα οκτώ (18) κτίρια που βρί¬ 
σκονται στην πόλη της Καβάλας του νομού Καβάλας, όπως αναφέρο- 
νται αριθμημένα με αύξοντα αριθμό - από 1 μέχρι 18 στον παρακάτω πί¬ 
νακα και σημειώνονται με σκιάγράφιση στα σχετικά δύο (2) πρωτότυπα 
τοπογραφικά διαγράμματα σε κλίμακα 1:2000 που θεωρήθηκαν από 
τον Προϊστάμενο της Δ/νσης Πολεοδομικών Εφαρμογών με την υπ’ αρ. 
77613/1987 πράξη του και που συνοπτικά τους αντίτυπα δημοσιεύο¬ 
νται με την παρούσα απόφαση γιατί πρόκειται για αξιόλογα κτίρια με 
ιδιαίτερο αρχιτεκτονικό και μορφολογικό χαρακτήρα. 

1. Εβδομης Μεραρχίας αρ. 34, φερόμενο ως ιδιοκτησία Μοσκοβέλη. 

2. Κων/νου Παλαιολόγου αρ. 2, φερόμενο ως ιδιοκτησία Δημοσίου. 

3. Ρωμανού αρ. 18, φερόμενο ως ιδιοκτησία Χρηστίδη. 

4. Σερδάλογλου αρ. 2, φερόμενο ως ιδιοκτησία Δημ. και Μ. Σαρα- 
φίδη. 

. 5. Μοσχοπουλίδου αρ. 12, φερόμενο ως ιδιοκτησία Αναστ. Σταματέ- 
κου. 


6. Βενιζέλου αρ. 69, φερόμενο ως ιδιοκτησία Μαρμάρων Καβάλάς 
Α.Ε. 

7. Βενιζέλου αρ. 67, φερόμενο ως ιδιοκτησία Δομν. Μιχαηλίδου. 

8. Φιλίππου αρ. 24, φερόμενο ως ιδιοκτησία κληρ. Νικολ. Γιάντσου. 

9. Ελευθερίας αρ. 7, φερόμενο ως ιδιοκτησία Δ. Ιορδάνογλου Α.Ε. 

10. Ελευθερίας αρ. 2, φερόμενο ως ιδιοκτησία οικογ. Παρχαρίδη 
Ελευθ. 

11. Ελευθερίας άρ. 4, φερόμενο ως ιδιοκτησία οικογ. Παρχαρίδη 
Ελευθ. 

12. Κύπρου αρ. 14, φερόμενο ως ιδιοκτησία Φιλοπτώχου Αδελφότη¬ 
τας Κυριών Καβάλας. 

13. Κύπρου αρ. 12, φερόμενο ως ιδιοκτησία Φιλοπτώχου Αδελφότη¬ 
τας Κυριών Καβάλας. 

14. Κύπρου αρ. 10, φερόμενο ως ιδιοκτησία Δήμου Καβάλας. 

15. Κύπρου αρ. 6, φερόμενο ως ιδιοκτησία Πετρίδη. 

16. Πλατεία 28ης Οκτωβρίου (Δημοτική Καπναποθήκη) φερόμενο 
ως ιδιοκτησία Δήμου Καβάλας. 

17. Κ. Ποιητού αρ. 16, (Παληό Γυμνάσιο), φερόμενο ως ιδιοκτησία 
Δημοσίου. 

18. Κ. Ποιητού (Παληά Μεραρχία) φερόμενο ωζ ιδιοκτησία Δημο¬ 
σίου. 

2. Ως διατηρητέο χαρακτηρίζεται το αρχικό εκάστοτε κτίριο καθώς 
και οι εναρμονιζόμενες με αυτό μεταγενέστερες προσθήκες, όχι όμως 
και τα κάθε είδους υπάρχοντα προσκτίσματα που αλλοιώνουν το αρχι¬ 
κό κτίριο. Ο καθορισμός των προσκτισμάτων που αλλοιώνουν το αρ¬ 
χικό κτίριο πραγματοποιείται από την Επιτροπή Πολεοδομικού και Αρ¬ 
χιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς και χρήσης των διατηρητέων κτι¬ 
ρίων, εφόσον δεν αλλοιώνεται ο αρχιτεκτονικός χαρακτήρας τους και 
δεν θίγονται τα διατηρητέα στοιχεία τους.. 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στα χαρακτηριζόμενα ως διατηρητέα κτίρια. 

6. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων και στον περιβάλλοντα χώρο τους, απαιτείται η 
έγκριση της Επιτροπής· Πολεοδομικού και Αρχιτεκτονικού Ελέγχου 
(ΕΠΑΕ), καθώς και της αρμόδιας Υπηρεσίας του ΥΠΠΟ. 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εημερίδα της Κυβερνηλ- 
σεως. 

Αθήνα, 17 Δεκεμβρίου 1987 

Ο ΑΝΑΠΛΗΡΟΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙ! 

